2019 yil 24 fevral kuni Toshkent viloyatining Quyi Chirchiq tumanida yashovchi S.E.ning uyida yong‘in sodir bo‘lgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabarida aytilishicha, ko‘rilgan choralar natijasida yong‘in uy egalari tomonidan o‘chirilgan va shu uyda vaqtincha yashagan fuqaro N.Ya.ning jasadi topilgan. Yong‘in N.Ya. mast holda sigaret chekib, uxlab qolishi natijasida kelib chiqqanligi aniqlangan. Surishtiruv ishlari olib borilmoqda, deyiladi xabarda.